Projekts

LATVIJAS REPUBLIKAS MINISTRU KABINETS

2016. gada Noteikumi Nr.

Rīgā (prot. Nr. .§)

**Kārtība, kādā Nacionālo bruņoto spēku flotiles Krasta apsardze**

**nodrošina lēmuma par kuģa izraidīšanu no ostas izpildi**

Izdoti saskaņā ar

Jūrlietu pārvaldes un jūras

drošības likuma 19. panta

ceturto daļu

1. Noteikumi nosaka kārtību, kādā Nacionālo bruņoto spēku Jūras spēku flotiles vienības, kuras veic krasta apsardzes funkcijas (turpmāk – Krasta apsardze) nodrošina valsts akciju sabiedrības „Latvijas Jūras administrācija” (turpmāk – Jūras administrācija) pieņemtā lēmuma par kuģa izraidīšanu no ostas (turpmāk – lēmums) izpildi.

2. Krasta apsardze:

2.1. pēc Jūras administrācijas lēmuma saņemšanas sazinās ar Jūras administrāciju, lai pārliecinātos vai kuģa kapteinim ir izsniegts paziņojums par kuģa izraidīšanu no ostas;

2.2. sazinās ar kuģi un dod rīkojumu kuģim noteiktā laikā atstāt ostu;

2.3. ja kuģis ostu atstāj labprātīgi, novēro kuģi līdz brīdim, kamēr kuģis pilnībā izpilda lēmumā noteiktās prasības;

2.4. ja kuģa kapteinis:

2.4.1. atsakās sadarboties, nekavējoties informē Jūras administrāciju, ostas kapteini, Drošības policiju un citas valsts institūcijas;

2.4.2. sadarbojās un izpilda lēmumu, informē Jūras administrāciju, ostas kapteini, Drošības policiju un Valsts robežsardzi.

3. Jūras administrācija par kuģa atteikšanos izpildīt lēmumu nekavējoties informē kuģa karoga valsti un kuģa īpašnieku.

4. Ja kuģis rada apdraudējumu sabiedrības drošībai un kuģi nekavējoties nepieciešams izraidīt no ostas, Krasta apsardze sadarbībā ar ostas kapteini nodrošina kuģa piespiedu izraidīšanu. Šajā gadījumā Krasta apsardzei un ostas kapteinim ir tiesības pārņemt kuģa vadību, lai nodrošinātu lēmuma izpildi un kuģa īpašnieks sedz visus izdevumus un zaudējumus.

5. Saskaņā ar Jūras administrācijas lēmumu izraidītajam kuģim ir aizliegts ienākt Latvijas Republikas ostās, ja lēmums nav atcelts.

6. Noteikumi stājas spēkā 2017. gada 1. janvārī.

Ministru prezidents M. Kučinskis

Aizsardzības ministrs R. Bergmanis

Aizsardzības ministrs R. Bergmanis

Vīza: valsts sekretārs J.Garisons

15.07.2016 10:40

286

I.Ruka-Kāpostiņa, 67071901

Inita.Ruka@mil.lv

D.Pinne, 67335027

Dana.Pinne@mod.gov.lv